пародии за Змии
СПЕШНО ТЪРСЯ РАБОТНИК!
Търся да назнача млади, мотивирани IT специалисти на възраст от 22 до 28 години.
За кандидатстване по документи очакваме от вас:
- умения за програмиране на всички възможни компютърни езици;
- опит от минимум 15 години в бранша;
- не по-малко от две висши образования + докторантура;
- свидетелство за правоуправление на валяк, самолет, подводница и хеликоптер;
- най-малко извършени 8 успешни операции по трансплантация на мозък на депутат;
- поне един доказан случай на убит от вас триглав змей;
- 300 парашутни скока;
- перфектно владеене на основните езици в ЕС (добрият китайски е предимство, както и писмен и говорим тракийски);
- уверено боравене с телекинеза в рамките на задълженията ви;
- висока концентрация на мидихлориани (джедаите го имат, логично е и вие да имате) в кръвта ви;
- златен или сребърен олимпийски медал по кърлинг;
- наличието на Нобелови награди за мир и биохимия е предимство.
Ние предлагаме:
- ненормирана работна седмица от 160 часа;
- бюро, счупен стол, компютър (развален), мотика и канцеларски материали;
- атрактивна брутна заплата от 400-500 лв.
Ще се свържем с одобрените кандидати.
Следващият етап ще включва практическа задача, която ще комбинира вашите умения по астрология, програмиране (в рамките на времето от 1 час да се направи по-добра търсачка от Гугъл), клинопис, дърворезба (в рамките на 20 минути да изобразите в 3д на вратата на офиса вашето име с Times New Roman).
И за финал, есе на тема - "Защо искам да пиша на Java", написано на чист тракийски език.